CELEX: 32012R0537
Language: lt
Date: 2012-06-22 00:00:00
Title: 2012 m. birželio 22 d. Komisijos įgyvendinimo reglamentas (ES) Nr. 537/2012, kuriuo iš dalies keičiamas Reglamentas (EB) Nr. 1121/2009, kuriuo nustatomos išsamios Tarybos reglamento (EB) Nr. 73/2009 taikymo taisyklės, susijusios su vienkartinės išmokos už plotą schema ūkininkams Lenkijoje

23.6.2012   
            
            
               LT
            
            
               Europos Sąjungos oficialusis leidinys
            
            
               L 164/5
            
         KOMISIJOS ĮGYVENDINIMO REGLAMENTAS (ES) Nr. 537/2012
   2012 m. birželio 22 d.
   kuriuo iš dalies keičiamas Reglamentas (EB) Nr. 1121/2009, kuriuo nustatomos išsamios Tarybos reglamento (EB) Nr. 73/2009 taikymo taisyklės, susijusios su vienkartinės išmokos už plotą schema ūkininkams Lenkijoje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. sausio 19 d. Tarybos reglamentą (EB) Nr. 73/2009, nustatantį bendrąsias tiesioginės paramos schemų ūkininkams pagal bendrą žemės ūkio politiką taisykles ir nustatantį tam tikras paramos schemas ūkininkams, iš dalies keičiantį reglamentus (EB) Nr. 1290/2005, (EB) Nr. 247/2006, (EB) Nr. 378/2007 ir panaikinantį Reglamentą (EB) Nr. 1782/2003 (1), ypač į jo 142 straipsnio e punktą,
   kadangi:
   
               (1)
            
            
               Reglamento (EB) Nr. 73/2009 124 straipsnio 1 dalyje išdėstytos taisyklės, pagal kurias nustatomas naujųjų valstybių narių žemės ūkio paskirties žemės plotas pagal vienkartinės išmokos už plotus schemą, numatytą to reglamento 122 straipsnyje;
            
         
               (2)
            
            
               pagal 2009 m. spalio 29 d. Komisijos reglamento (EB) Nr. 1121/2009, kuriuo nustatomos išsamios Tarybos reglamento (EB) Nr. 73/2009 IV ir V antraštinėse dalyse numatytų paramos ūkininkams schemų taikymo taisyklės (2), 89 straipsnį, žemės ūkio paskirties žemės plotai Lenkijoje nustatyti to reglamento VIII priede;
            
         
               (3)
            
            
               2012 m. kovo 22 d. raštu Lenkija pranešė Komisijai, kad, remdamasi Reglamento (EB) Nr. 73/2009 124 straipsnio 1 dalimi, peržiūrėjo savo naudojamos žemės ūkio paskirties žemės, kuri atitinka vienkartinės išmokos už plotus schemos reikalavimus, plotą. Šią peržiūrą atlikti paskatino 2010 m. ir 2011 m. įgyta patirtis, susijusi su vienkartinių išmokų už plotą pagal vienkartinės išmokos už plotus schemą atitikties reikalaujamiems kriterijams tikrinimu, kurį atlikus paaiškėjo, kad naudojamos žemės ūkio paskirties žemės, kuri 2003 m. birželio 30 d. buvo geros agrarinės būklės, plotas yra mažesnis nei manyta. Todėl žemės ūkio paskirties žemės, kuriai taikytina vienkartinės išmokos už plotus schema, plotas turėtų būti sumažintas iki 14 000 000 hektarų;
            
         
               (4)
            
            
               Reglamentas (EB) Nr. 1121/2009 turėtų būti atitinkamai iš dalies pakeistas;
            
         
               (5)
            
            
               šiuo reglamentu siūlomas pakeitimas turėtų būti taikomas priemokų skyrimo laikotarpiams, prasidedantiems nuo 2012 m. sausio 1 d;
            
         
               (6)
            
            
               šiame reglamente numatytos priemonės atitinka Tiesioginių išmokų vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1121/2009 VIII priede eilutė, susijusi su Lenkija pakeičiama taip:
   
      
                  „Lenkija
               
               
                  14 000“
               
            
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   Jis taikomas paraiškoms gauti paramą, susijusioms su priemokų skyrimo laikotarpiais, prasidedantiems nuo 2012 m. sausio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. birželio 22 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 30, 2009 1 31, p. 16.
   
      (2)  OL L 316, 2009 12 2, p. 27.